OpenLLM-France/wikimedia huggingface dataset:
# Torre de Cellers

La Torre de Cellers és un casal fortificat d'estructura medieval, enclavat al mig d'un polígon industrial situat entre la riera del Tenes i el riu Besòs, dins el terme municipal de Parets del Vallès. Està catalogat com a bé cultural d'interès nacional (BCIN) en la categoria de monument històric.

## Descripció

Castell de la baixa edat mitjana que potser conté alguns elements alt-medievals. És de planta quadrada amb coberta a quatre vessants, i dues torres de planta circular amb merlets als angles oposats a l'edifici. Aquestes torres tenen les espitlleres rodones, per a armes de foc i encaixos per a mantellets, és a dir, les portelleres o finestrons que tapaven els espais entre els merlets, els quals es pujaven o s'abaixaven a discreció dels defensors de les fortaleses. Resta envoltat per un vall.
A la planta baixa s'hi troba una sala coberta amb volta de canó, un arc de mig punt format per 15 dovelles i, prop de l'entrada, una sala doble, coberta amb arcs transversals. Al damunt de les dues parts de la sala, hi ha cinc grosses esquerdes que sembla que contenien lloses clavades verticalment, les quals permetien la ventilació per dalt. A la paret que separa aquesta sala del corredor s'hi veu un clar opus spicatum en filades d'uns 18 cm d'alt que recorda l'aparell constructiu d'edificis del segle x. No obstant, el poc gruix del mur (uns 65 cm) pot fer pensar que no es tracta de parets preromàniques reaprofitades a la baixa edat mitjana si no construccions del segle xiv o XV amb un tipus d'aparell semblant al del segle x.
Conserva, al costat, un forn, potser de terrissa, d'època iberoromana que fou descobert en unes obres de restauració. S'hi entra per la banda del castell. També conté diversos elements medievals.

## Història

El lloc de Cellers ha estat habitat des de l'època iberoromana. Es pensa que aquesta fortalesa va ser construïda sobre una antiga vila romana anomenada «villa Abdela», situada sobre la via Augusta. L'única referència documentada d'aquesta casa forta esmenta a un Bernat de Cellers l'any 1258. Fou reconstruïda el segle xiv. S'esmenta a les capitulacions de Joan II (1472) en la guerra civil catalana. Durant la Guerra dels segadors (1640-1652) va resistir algun atac. El 1684 era propietat del baró de Rocafort. El 1850 va passar a funcionar com a masoveria.

## Referències

* 1 2 3 «Torre de Cellers». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Bibliografia

* Catalunya Romànica, vol. XVIII El Vallès Occidental El Vallès Oriental. Barcelona: Enciclopèdia Catalana, 1991, p.395-397. ISBN 84-7739-271-4.

## Enllaços externs

* Generalitat de Catalunya. Patrimoni
* Torre de Cellers a Castells Catalans
# Reichenbachita

La reichenbachita és un mineral de la classe dels fosfats. Rep el nom de Reichenbach, a Alemanya, la localitat on va ser descoberta.

## Característiques

La reichenbachita és un fosfat de fórmula química Cu₅(PO₄)₂(OH)₄. Va ser aprovada com a espècie vàlida per l'Associació Mineralògica Internacional l'any 1985. Cristal·litza en el sistema monoclínic. La seva duresa a l'escala de Mohs és 3,5. És una espècie mineral polimorfa de la ludjibaïta i la pseudomalaquita.
Segons la classificació de Nickel-Strunz, la reichenbachita pertany a «08.BD - Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ = 2:1» juntament amb els següents minerals: cornwallita, pseudomalaquita, arsenoclasita, gatehouseïta, parwelita, reppiaïta, ludjibaïta i cornubita.

## Formació i jaciments

Va ser descoberta a Borstein, a la localitat alemanya de Reichenbach, a Odenwald, a l'estat de Hessen. Ha estat descrita també en altres indrets del mateix país que la seva localitat tipus, així com a la República Txeca, Anglaterra, França, Espanya, Portugal, Eslovàquia, els Estats Units, Austràlia, Sud-àfrica i a la República Democràtica del Congo.

## Referències

* ↑ «Reichenbachite» (en anglès). Mindat. [Consulta: 13 desembre 2017].
# Reichenberg

Reichenberg és un municipi situat en el districte de Würzburg, en l'estat federat de Baviera (Alemanya), amb una població a la fi de 2016 d'uns 4035 habitants.
Està situat al nord-oest de l'Estat, a la regió de Baixa Francònia, prop de la riba del riu Main —un afluent del riu Rin—, de la ciutat de Würzburg i de la frontera amb l'Estat de Baden-Württemberg.

## Referències

* ↑ Citypopulation.de Estadísticas del distrito de Wurzburgo. Consultado el 28 de junio de 2018
* ↑ Codis postals d'Alemanya, codi 97234
# Tonnoiriella fontinalis

Tonnoiriella fontinalis és una espècie d'insecte dípter pertanyent a la família dels psicòdids que es troba a Europa: l'illa de Sardenya.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ www.faunaitalia.it (anglès)
* ↑ Global Species (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Tonnoiriella fasciola

Tonnoiriella fasciola és una espècie d'insecte dípter pertanyent a la família dels psicòdids que es troba a Àfrica: Tanzània.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
# Topoľčianky

Topoľčianky és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1293.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
* ↑ «História - Oficiálna stránka obce Topoľčianky». [Consulta: 20 desembre 2021].
# Topoľnica

Topoľnica és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1307.
# Thomas Bickel

Thomas Bickel (Aarberg, Suïssa, 6 d'octubre de 1963) és un exfutbolista suís. Va disputar 52 partits amb la selecció de Suïssa.

## Referències

* ↑ National Football Teams
# Thiells

Thiells és una concentració de població designada pel cens dels Estats Units a l'estat de Nova York. Segons el cens del 2000 tenia 4.758 habitants.

## Demografia

Segons el cens del 2000, Thiells tenia 4.758 habitants, 1.503 habitatges, i 1.300 famílies. La densitat de població era de 987,7 habitants per km².
Dels 1.503 habitatges en un 38% hi vivien nens de menys de 18 anys, en un 73,9% hi vivien parelles casades, en un 9,5% dones solteres, i en un 13,5% no eren unitats familiars. En el 10,5% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,38.
Per edats la població es repartia de la següent manera: un 24,6% tenia menys de 18 anys, un 8,3% entre 18 i 24, un 28,2% entre 25 i 44, un 30,5% de 45 a 60 i un 8,4% 65 anys o més.
L'edat mediana era de 38 anys. Per cada 100 dones de 18 o més anys hi havia 95,2 homes.
La renda mediana per habitatge era de 79.906 $ i la renda mediana per família de 86.872 $. Els homes tenien una renda mediana de 51.846 $ mentre que les dones 35.162 $. La renda per capita de la població era de 28.346 $. Entorn del 3,1% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thiells». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Thiells». American Fact Finder. Oficina del Cens dels Estats Units, 12-01-2010.
# Resolució 102 del Consell de Seguretat de les Nacions Unides

La Resolució 102 del Consell de Seguretat de les Nacions Unides, aprovada el 3 de desembre de 1953, va recomanar a l' Assemblea General que al Japó se li permetés ser membre de l'Estatut de la Cort Internacional de Justícia si complia amb les següents condicions:
* (A) acceptació de les provisions de l'Estatut.
* (B) acceptació de totes les obligacions d'un membre de les Nacions Unides sota l'article 94 de la Carta.
* (C) comprometre a contribuir amb les despeses de la Cort amb una quantitat raonable que l'Assemblea General determinarà periòdicament amb la consulta prèvia amb el Govern del Japó.
La resolució va ser aprovada amb 10 vots a favor, cap en contra i una abstenció de la Unió Soviètica.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# Transició isomèrica

La transició isomèrica és un procés de desintegració radioactiva que succeeix en un àtom que el seu nucli es troba en un estat excitat (vegeu: isòmer nuclear). L'energia extra del seu nucli s'allibera mitjançant l'emissió de raigs gamma, fent que el nucli retorni al seu estat estacionari. Aquest procés és similar a una emissió gamma però difereix en el fet que implica estats excitats.
El raig gamma pot transferir la seva energia directament a un electró causant la seva ejecció de l'àtom, un procés anomenat conversió interna.
# Torre d'aigua Groß Sand

La Torre d'aigua de Gross Sand (en baix alemany Watertoorn vun Groot Sand) és una torre d'aigua al barri de Willemsborg a l'estat d'Hamburg a Alemanya. L'edifici té un cert nivell de protecció cultural.
La torre, dissenyada per l'arquitecte Wilhelm Brünicke, al marge del canal Veringkanal va inaugurar-se el 1911 i va funcionar fins al 1957. És un edifici octogonal de quasi 46 m d'altitud. Està construït sobre un fonament de formigó armat suportat damunt 19 pals de fusta d'una llargada de 12 metres. A l'inici contenia les instal·lacions tècniques, habitatges per al personal i el museu d'història local del llavors municipi independent hannoverès de Wilhelmsburg.
És una construcció de formigó i d'acer, coberta de maons decoratius i decorada amb baixos relleus d'al·legories de l'aigua. Degut a la vegetació opulent a l'entorn de la torre, malauradament, non són totes visibles i fotografiables.
Ja a la Segona Guerra Mundial van crear-se habitatges d'emergència a la torre. Aquests van ser restaurats als anys 1980. El 1991 la parròquia de Bonifaci va adquirir la torre i va continuar la seva funció d'habitatge.
* El cim
* La torre vista des del Veringkanal
* Al·legories
* Al·legories
* Al·legories

## Referències

* 1 2 Taula d'informació a la torre
* ↑ «Wilhelmsburger Wasserturm geschützt» (en alemany). ajuntament d'Hamburg, 15-12-2008. traducció: La torre d'aigua de Wilhelmsburg inclosa en la llista de monuments)
* ↑ Lange, Ralf. Architekturführer Hamburg. Felbach: Axel Menges, 1995, p. 16. ISBN 9783930698585.
* ↑ Wetzner, Uwe; Beenk, Peter. Hamburg-Wilhelmsburg. Erfurt: Sutton Verlag, 2012, p. 52. ISBN 9783866802476.

## Enllaços externs

* «Model tridimensional de la torre» (en alemany).
* Schmidt, Jens U. Wassertürme in Hamburg (en alemany). Delmenhorst: Editorial Aschenbeck & Holstein, 2003, p. 208 i. ISBN 3-932292-44-8. (traducció del tíol: Torres d'aigua d'Hamburg)
# Retrat d'un home

Retrat d'un home és el nom de les següents obres:
* Retrat d'un home (Espalter), quadre de Joaquim Espalter i Rull
* Retrat d'home (Mancini), quadre de Domenico Mancini
* Retrat d'home (Ottino), quadre de Pasquale Ottino
* Retrat d'home (Velázquez), quadre de Diego Velázquez.
* Retrat d'home (Antonello da Messina, 1475), quadre d'Antonello da Messina
# Trasplantament de còrnia

El trasplantament de còrnia, també conegut com a empelt de còrnia, és un procediment quirúrgic oftalmològic on una còrnia danyada o malalta es substitueix per teixit corneal d'un donant (l'empelt). Quan se substitueix tota la còrnia es coneix com a queratoplàstia penetrant i quan només se substitueix una part de la còrnia es coneix com a queratoplàstia lamel·lar. La queratoplàstia significa simplement cirurgia a la còrnia. L'empelt es pren d'un individu mort recentment sense cap malaltia coneguda o altres factors que puguin afectar la possibilitat de supervivència del teixit donat o la salut del receptor.
El procediment quirúrgic sovint es fa de manera ambulatòria. Els donants poden ser de qualsevol edat, com es mostra en el cas de Janis Babson, que va donar els seus ulls després de morir als 10 anys. El trasplantament de còrnia es realitza sovint pel queratocon quan els medicaments, la cirurgia conservadora i l'entrecreuament del col·lagen corneal ja no poden curar la còrnia.
Aquest procediment quirúrgic sol tractar la ceguesa corneal, amb taxes d'èxit d'almenys el 41% a partir del 2021.

## Referències

* ↑ «Janis Babson» (en anglès-us), 01-12-1961. Arxivat de l'original el 2013-03-02.
* ↑ «The influence of Janis Babson can be felt by many physicians» (en anglès-us), 15-02-2014. Arxivat de l'original el 2014-03-07.
* ↑ Maghsoudlou, Panayiotis; Sood, Gitanjli; Akhondi, Hossein. Cornea Transplantation. StatPearls Publishing, 31 juliol 2021.
* ↑ Wong, Kah Hie; Kam, Ka Wai; Chen, Li Jia; Young, Alvin L. «Corneal blindness and current major treatment concern-graft scarcity». International Journal of Ophthalmology, 10, 7, 18-07-2017, pàg. 1154–1162. DOI: 10.18240/ijo.2017.07.21. ISSN: 2222-3959. PMC: 5514281. PMID: 28730122.
* ↑ Holland, Gráinne; Pandit, Abhay; Sánchez-Abella, Laura; Haiek, Andrea; Loinaz, Iraida; Dupin, Damien; Gonzalez, Maria; Larra, Eva; Bidaguren, Aritz «Artificial Cornea: Past, Current, and Future Directions». Frontiers in Medicine, 8, 12-11-2021, pàg. 2145. DOI: 10.3389/fmed.2021.770780. ISSN: 2296-858X. PMC: 8632951. PMID: 34869489.
* ↑ Armitage, W. John; Goodchild, Christine; Griffin, Matthew D.; Gunn, David J.; Hjortdal, Jesper; Lohan, Paul; Murphy, Conor C.; Pleyer, Uwe; Ritter, Thomas «High-risk Corneal Transplantation: Recent Developments and Future Possibilities». Transplantation, 103, 12, 19-11-2019, pàg. 2468–2478. DOI: 10.1097/TP.0000000000002938. ISSN: 0041-1337. PMC: 6867666. PMID: 31765363.
* ↑ Reinprayoon, Usanee; Srihatrai, Parinya; Satitpitakul, Vannarut; Puangsricharern, Vilavun; Wungcharoen, Thitima; Kasetsuwan, Ngamjit «Survival Outcome and Prognostic Factors of Corneal Transplantation: A 15-Year Retrospective Cohort Study at King Chulalongkorn Memorial Hospital». Clinical Ophthalmology (Auckland, N.Z.), 15, 18-10-2021, pàg. 4189–4199. DOI: 10.2147/OPTH.S336986. ISSN: 1177-5467. PMC: 8536876. PMID: 34703206.
# Richard de Bury

Richard de Bury (24 de gener de 1287 – 14 d'abril de 1345), també conegut com a Richard Aungerville (o Aungervyle), va ser un escriptor, bibliòfil, científic, bisbe i monjo benedictí anglès. Fou un dels primers col·leccionistes de llibres de la història i un dels més savis de l'època destinant la seva carrera professional a incrementar la seva biblioteca i nodrir-se de coneixement. El llibre més recordat i que va intentar transmetre la idea d'adquirir més coneixement va ser el Philobiblon, destinat als sacerdots i a l'Església, i es considera com el primer llibre que porta a la reflexió sobre la importància de la biblioteconomia. Va ser bisbe de Durham entre 1333 i 1345, el seu predecessor fou Lewis de Beaumont i el successor Thomas Hatfield.

## Referències

* ↑ Stephanie Dunn, "Richard de Bury" (Private Publication:Valdosta,Georgia)2009. 4
# Trinitat Alted i Fornet

Trinidad Alted Fornet (Alacant, 18 de novembre de 1858 - ?) fou un periodista alacantí establert a Catalunya. Establit a Barcelona a primers del segle xx, era el director de palla d'El Progreso, òrgan del Partit Republicà Radical d'Alejandro Lerroux. Arran dels fets de la Setmana Tràgica de Barcelona de finals de juliol de 1909 fou detingut i processat per haver publicat articles induint a la sedició juntament amb l'ex regidor i sindicalista Luis Zurdo de Olivares i la dirigent de les "dames roges" (secció femenina del Partit), Joana Ardiaca i Mas. Defensat per Emiliano Iglesias Ambrosio, fou posat en llibertat el novembre de 1909 i absolt per sentència del 4 de març de 1910.

## Referències

* ↑ Martínez de Sas, María Teresa; Pagès i Blanch, Pelai. «Alted Fornet, Trinidad». A: Diccionari biogràfic del moviment obrer als països catalans. Barcelona: Abadia de Montserrat, 2000, p. 83. ISBN 848415243X [Consulta: 9 octubre 2010].
* ↑ Dalmau, Antoni. Set dies de fúria. Columna edicions, 2009, p. 116. ISBN 9788466410946.

## Enllaços externs

* Causa contra Trinidad Alted Fornet, Emiliano Iglesias Ambrosia, Luis Zurdo de Olivares, y Juana Ardiaca Mas, por el delito de rebelión militar (1911)
# Richmond (Rhode Island)

Richmond és una població dels Estats Units a l'estat de Rhode Island. Segons el cens del 2000 tenia 7.222 habitants.

## Demografia

Segons el cens del 2000, Richmond tenia 7.222 habitants, 2.537 habitatges, i 2.034 famílies. La densitat de població era de 68,7 habitants per km².
Dels 2.537 habitatges en un 40,2% hi vivien nens de menys de 18 anys, en un 69,3% hi vivien parelles casades, en un 7,5% dones solteres, i en un 19,8% no eren unitats familiars. En el 14,3% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,9% tenia menys de 18 anys, un 6,1% entre 18 i 24, un 34,4% entre 25 i 44, un 24,5% de 45 a 60 i un 7% 65 anys o més.
L'edat mediana era de 36 anys. Per cada 100 dones de 18 o més anys hi havia 97,9 homes.
La renda mediana per habitatge era de 59.840 $ i la renda mediana per família de 64.688 $. Els homes tenien una renda mediana de 41.357 $ mentre que les dones 29.115 $. La renda per capita de la població era de 22.351 $. Aproximadament l'1,9% de les famílies i el 3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richmond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Richmond». American Fact Finder. Oficina del Cens dels Estats Units, 12-01-2010.
# Revelacions sobre la vigilància global (1970-2013)

Tot i que l'existència d'una vigilància global es va revelar per primera vegada a la dècada de 1970, no fou fins que es va fer pública l'existència de la xarxa ECHELON durant els anys 80 i la seva posterior confirmació durant els 90 que aquesta vigilància global va començar a rebre una gran atenció pública. El 2013, va guanyar l'atenció dels mitjans a tot el món a causa de les revelacions sobre la vigilància global fetes per Edward Snowden.

## Referències

* ↑ Bomford, Andrew «Echelon spy network revealed» (en anglès). BBC, 03-11-1999.
* ↑ Gellman, Barton «Edward Snowden, after months of NSA revelations, says his mission's accomplished» (en anglès). The Washington Post, 24-12-2013 [Consulta: 25 desembre 2013]. «Taken together, the revelations have brought to light a global surveillance system that cast off many of its historical restraints after the attacks of Sept. 11, 2001. Secret legal authorities empowered the NSA to sweep in the telephone, Internet and location records of whole populations.»
# Trepó candeler

El trepó candeler (Verbascum lychnitis) és una espècie de planta dins la família de les escrofulariàcies.

## Descripció

Planta biennal de 0,5-2 m d'alçada, amb tiges anguloses a la part superior. Les fulles són grosses verdes i poc piloses a l'anvers i cobertes d'un toment ras, grisenc i persistent al revers. Les fulles basals fan de 15-30 x 3,5 cm obovato-oblongues. La corol·la pot ser groga o blanca. Les flors estan agrupades en espigues generalment ramificades. Floreix de juny a setembre. El fruit és una càpsula.

## Distribució i hàbitat

Euroasiàtica. Als Països Catalans es troba a Catalunya i a les comarques del País Valencià de l'Alcalatén i els Serrans. Habita en pastures seques, vorades de bardisses i de bosc entre 350 i 2.200 m d'altitud.

## Referències

* ↑ Bolòs i Vigo Flora dels Països catalans
# Revèl (Cuneo)

Revèl (italià Revello, piemontès Revel) és un municipi italià, situat a la regió del Piemont. L'any 2007 tenia 4.226 habitants. Està situat a la plana padana, dins de les Valls Occitanes. Limita amb els municipis de Barge, Brondello, Cardè, Castellar, Envie, Gambasca, Martiniana Po, Pagno, Rifreddo i Saluzzo.

## Administració

Llista d'alcaldes :
| Període | Identitat | Partit |
| 2004- | Egidio Umberto Fino | Llista cívica |
# Revín Khútor

Revín Khútor (en rus: Ревин Хутор) és un poble (un possiólok) de l'óblast d'Astracan, a Rússia, segons el cens del 2010 tenia 34 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Turniàcies

Les turniàcies (Thurniaceae) formen una petita família de plantes monocotiledònies nadiues de les regions tropicals del nord-est del Brasil i Guyana, i també de Sud-àfrica. Poden ser reconegudes per les seves tiges erectes, les seves fulles serrades, i les seves flors pentacícliques amb periant escariós.
# Turney

* Per a altres significats, vegeu «Ruthyn Turney».
Turney és una població del Comtat de Clinton a l'estat de Missouri (Estats Units d'Amèrica).

## Demografia

Segons el cens dels Estats Units del 2000 Turney tenia 155 habitants , 62 habitatges, i 48 famílies. La densitat de població era de 124,7 habitants per km².
Dels 62 habitatges en un 27,4% hi vivien nens de menys de 18 anys, en un 61,3% hi vivien parelles casades, en un 12,9% dones solteres, i en un 21% no eren unitats familiars. En el 17,7% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,71.
Per edats la població es repartia de la següent manera: un 25,2% tenia menys de 18 anys, un 5,2% entre 18 i 24, un 31,6% entre 25 i 44, un 21,9% de 45 a 60 i un 16,1% 65 anys o més.
L'edat mediana era de 38 anys. Per cada 100 dones de 18 o més anys hi havia 90,2 homes.
La renda mediana per habitatge era de 36.528 $ i la renda mediana per família de 36.429 $. Els homes tenien una renda mediana de 24.583 $ mentre que les dones 20.536 $. La renda per capita de la població era de 14.221 $. Entorn del 6% de les famílies i el 9,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Turney». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Turnianska Nová Ves

Turnianska Nová Ves és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1406.